 Yuhuud iyo Nasaara iyo gaalada kalaba ma daayaan muran iyo dood, waxay ku murmaan waxayan waxba ka ogayn, sida xaalka Nabi Ibraahiim, Nabi Ibraahiimna ma ahayn Yuhuud iyo Nasaara midna, wuxuuse ahaa Muslim toosan, oon gaalada wax ka dhexeynin, waxaana ugu dhaw dadka intii raacday iyo Nabiga Muxamad ah iyo muminiinta, Eebbana waa gargaaraha muminiinta, waxayna dooni ehlu-Kitaabku Yuhuud iyo Nasaara qaarkood inay idin dhumiyaan, naftooda un bayse dhumin mase oga, hadday ka gaaloobaan aayaadka Eebbe, ama Xaqa iyo xumaanta isku khaldaan ama Xaqa qariyaan iyaga un bay dhibi. 